Volume 6 Nomor 1, Tahun 2019

## NGAWIGUNAYANG APLIKASI PATIK BALI ANGGEN NINCAPANG KAWAGEDAN NYURAT PUPUH DURMA
ANTUK MODEL PEMBELAJARAN KOOPERATIF TIPE THINK PAIR AND SHARE (TPS) SISIA KELAS XI BDPM C SMK NEGERI 1 SINGARAJA WARSA 2018/2019
Ida Ayu Putu Widiantari 1, Ida Bagus Rai 1 , Ida Ayu Sukma Wirani 2
Program Studi Pendidikan Bahasa Bali Universitas Pendidikan Ganesha Singaraja, Indonesia
e-mail: {dayudayu20@gmail.com , bagus.rai, sukma.wirani }@undiksha.ac.id

## KUUB
Tetilikan  puniki  matetujon  nelatarang  (1)  tata  cara  ngawigunayang model pembelajaran kooperatif tipe TPS antuk aplikasi PaTik Bali ring palajahan nyurat pupuh Durma  sisia  XI  BDPM  C  SMK  Negeri  1  Singaraja  (2)  kawagedan  sisia  XI  BDPM  C SMK  Negeri  1  Singaraja  sawusan  ngawigunayang model  pembelajaran  kooperatif  tipe TPS antuk aplikasi PaTik Bali ring palajahan nyurat pupuh durma, lan (3) panampen sisia XI BDPM C SMK Negeri 1 Singaraja indik kawentenan model pembelajaran kooperatif tipe TPS ring paplajahan nyurat durma. Tetilikan sane kamargiang puniki nganggen data deskriptif kualitatif lan kuantitatif . Jejering ring tetilikan puniki inggih punika guru basa Bali  lan  sisia  kelas  XI  BDPM  C  SMK  Negeri  1  Singaraja  nglantur  panandang  tetilikan inggih  punika  pangajahan  antuk model  pembelajaran  kooperatif  tipe  TPS . Kramaning mupulang  data  inggih  punika  kramaning  pratiaksa, tes miwah angket/kuesioner. Pikolih sajeroning  tetilikan  puniki  inggih  punika  (1)  tata  cara  guru  ngawigunayang Model Pembelajaran Kooperatif Tipe TPS antuk Aplikasi Patik Bali ring palajahan nyurat pupuh durma  sampun  nganutin  pangrencana  paplajahan,  (2)  ngawigunayang model pembelajaran  kooperatif  tipe  TPS prasida  nincapang  kawagedan  sisia  nyurat  pupuh durma antuk Aplikasi PaTik Bali sisia kelas XI BDPM C SMK Negeri 1 Singaraja inggih punika nicap 4,97%, (3) ngawigunayang model pembelajaran kooperatif tipe TPS prasida nglimbakan  panampen  becik  saking  sisia  majeng  ring  pamlajahan  nyurat  pupuh  durma antuk Aplikasi PaTik Bali sisia kelas XI BDPM C SMK Negeri 1 Singaraja inggih punika nincap 4,07%. Wenten ius sane becik lan signifikan ri sajeroning ngawigunayang Model Pembelajaran  Kooperatif  Tipe  TPS antuk Aplikasi PaTik  Bali  anggen  nincapang kawagedan sisia nyurat pupuh durma.
Kruna Jejaton : Model, kooperatif, TPS, aplikasi, aksara

## ABSTRACT
This  study  was  aimed  at  describing  (1)  the  way  for  using  cooperative learning  type  TPS  by  using  the  PaTik  Bali  application  for  Pupuh  Durma  writing lessons  student  of  class  XI  BDPM  C  SMK  Negeri  1  Singaraja,  (2)  the  ability student  of  class  XI  BDPM  C  SMK  Negeri  1  Singaraja  after  using  cooperative learning  type  TPS  in  Pupuh  Durma  writing  lessons,  (3)  the  opinion  student  of class XI BDPM C SMK Negeri 1 Singaraja about using cooperative learning type TPS in Pupuh Durma writing lessons. the research is done using qualitative and quantitative descriptive. The subjects of this study is Balinese language teachers and student of class XI BDPM C SMK Negeri 1 Singaraja and the object of this study is learning using cooperative learning type  TPS and Pupuh Durma written in the PaTik Bali application. There are three stages are done in data collection methods among others, the method of observation, test, and questionnaire. The results  of  this  study  show  that  (1)  the  technique  of  teaching  teacher  using cooperative learning type TPS for Pupuh Durma writing lessons in the PaTik Bali application is in accordance with the lesson plan, (2) using cooperative learning type  TPS  can  improve  student  of  class  XI  BDPM  C  SMK  Negeri  1  Singaraja ability to write Pupuh Durma in the PaTik Bali application, it can be seen from the increase of classical completeness is increased to 4,97%, (3) using cooperative learning  type  TPS  by  using  the  PaTik  Bali  application  for  Pupuh  Durma  writing lessons can give a positive response. It can be seen from the increase is 4,07%. There  is  a  positive  and  significant  influence  in  using  cooperative  learning  type TPS in improving Pupuh Durma written lessons.
Keywords: cooperative, learning, TPS
PURWAKA Pamlajahan dados gegamelan  utama  ring  sajeroning kauripan. Madasar antuk pamlajahan,  kautaman  para  jana pacang sayan becik. Duaning punika, pemerintah setata nglaksanayang paobahan ring sajeroning  sane  mapaiketan  sareng pamlajahan. Majalaran antuk pamlajahan, kaptiang prasida nglimbakang kaweruhan para janane antuk  pamlajahan  sane kamargiang. Guru  madue  swagina  sane  mabuat pisan  ri  sajeroning  pamlajahan. Santukan  ipun  sane  pacang  ngicen paplajahan majeng ring sisia.
Sampun janten ring sajeroning ngamargiang paplajahan utawi daging ajah-ajahan guru patut makarya strategi /pangrencana miwah  nyantenang model sane pacang  kanggen.  Punika  taler  ring paplajahan Basa Bali pinaka muatan
lokal .
Mungguing  kawentenan  basa Bali  pinaka  paplajahan muatan  lokal wajib kamargiang,  kaptiang  mangda prasida sumingkin mikukuhang utsaha ngelestariang basa Bali antuk ngamargiang paplajahan majeng ring  sisia.  Negesang  indik  pamargin paplajahan  inggian  basa,  sastra  lan aksara Bali, salanturnyane kakaryanin silabus paplajahan  basa Bali sane kanggen pedoman ngamargiang  paplajahan  manut  ring Kurikulum  2013 .  Manut  ring  daging Kurikulum 2013 punika ring sajeroning silabus kajantenang  indik daging Kompetensi  Inti  (KI) miwah
Kompetensi Dasar (KD) patut kamargiang  ring  paplajahan  basa Bali  ring  soang-soang  undagan paguron-guron.  Ri kala  guru  pacang ngamargiang paplajahan
sapatutnyane  anut  sareng  silabus sane sampun kawedar punika. Inggian  daging  paplajahan basa  Bali  silih  sinunggilnyane  indik
Volume 6 Nomor 1, Tahun 2019
sastra  sampun  kajantenang  ring silabus kurikulum 2013 antuk makudang-kudang KD sane  patut kalaksanayang.  Paplajahan  sastra Bali sujatinnyane jimbar pisan santukan makasamian kekawian sane  masurat  punika  kabaos  sastra ring Bali (Antara, 2008). Dadosnyane yening sampun kajantenang materi sastra  Bali  ring
silabus para  guru  basa  Bali  pastika dangan ngrereh materi sane pacang kajahin.  Pinaka  pratiwimba  silih sinunggil  soroh  sastra  sane  kajahin ring  SMA/SMK  inggih  punika  puisi. Puisi wantah silih sinunggil kasusastraan  Bali  sane  kabanda antuk  makudang-kudang  uger-uger
(Gautama,  2007). Silabus sane madaging  paplajahan  puisi  ring silabus kurikulum 2013 kelas XI ring SMK  Negeri  1  Singaraja,  indik KD nyane inggih punika “ Menganalisis  dan  mengaplikasikan teks  puisi  Bali  modern,    puisi  Bali Tradisional  atau    sekar  alit  (pupuh Durma,  Sinom,  Semarandana)  , sekar  madia  dan  geguritan  yang beraksara  Bali  dan  berhuruf    Latin”, “Memproduksi  satu  bait  pupuh Durma  dengan  tema  tertentu”. Yening kasuksman KD punika
sumangdane  pamargin  paplajahan matetujon mangda para sisia prasida nelebin  miwah memproduks i  indik teks  puisi  Bali  modern  miwah tradisonal sane maaksara Bali miwah maaksara Latin.
Parikrama  nyurat  Basa  Bali wenten  kasurat  antuk  aksara  latin lan kasurat antuk aksara Bali. Nyurat inggih  punika  parilaksana  sane madue  genah  pinih  utama  anggen ngwedarang daging pikayun (Achmad, 2015:13). Sesuratan antuk aksara  latin  ketah  kasurat  antuk huruf  alpabetis. Yening  sesuratan antuk  aksara  Bali  madue  paiketan sareng Pasang Aksara Bali.
Yening  kacingak  ring  sekolah, ngenenin  indik  palajahan  nyurat Pupuh Durma maaksara Bali durung nglimbak  lan  para  sisia  kantun  akeh
sane  durung  waged.  Sakadi  sisia kelas XI BDPM C ring SMK Negeri 1 Singaraja.  Ri  tatkala  nglaksanayang observasi ,  kelas  puniki  kantun  akeh sane  durung  waged  nyurat  Pupuh Durma maaksara Bali.
Majalaran  saking observasi sane  sampun  kamargiang  wenten tatiga sane ngawinang pikolih kawagedan  nyurat  Pupuh  Durma maaksara  Bali  sisia  punika  kirang. Kapertama, kirangnyane pangresepan  ( pemahaman )  indik nyurat Pupuh Durma maaksara Bali, kacingak  kari  wenten  sisia  sane durung  uning  utawi  cacep  nyurat kruna nganggen Aksara Bali. Kaping kalih,  rasa  seneng  lan  meled  sisia sajeroning  malajah  nyurat  Pupuh Durma  maaksara  Bali.  Kaping  tiga, guru  ri  tatkala  nlatarang  materi  kari nganggen metode ceramah , yadiastun  sampun  kawantu  antuk powerpoint ,  nanging  kantun  guru sane dados unteng palajahan ( teacher center ).
Konsep  pembelajaran sakadi punika  patut  kaobah,  nenten  malih sisia  dados objek nanging  dados subjek nganutin  kasenengan  miwah kabisaan  sisia.  Pamlajahan  sakadi punika  prasida  kamargiang  antuk makudang-kudang model pembelajaran lan  ngangge media pembelajaran sane inovatif minakadi ngawigunayang teknologi  Android . Sakadi  panglimbak teknologi  digital ring era revolusi industri 4.0.
Pamlajahan  ring  aab  sakadi mangkin  sampun  pastika  prasida ngawigunayang teknologi digital, satinut  sareng  napi  sane  kawedar olihMentri  Riset,  Teknologi  dan Pendidikan  Tinggi  (Menristekdikti), duniapendidikan mangda  prasida nampinin panglimbak teknologi sane wenten  ring era  revolusi  industri 4.0.Era  Industri  4.0 inggih  punika istilah sane kaanggen nujuang angkepan teknologi sane nyantenang dimensi  fisik,  biologis miwah digital (Scawab,  2016).  Silih sinunggilnyane ngawigunayang
teknologi  digital sane  wenten  ring telepon  genggam utawi  sane  ketah kabaos Android. Android kajangkepin  antuk Google  Play Store sane  madaging  makudang- kudang aplikasi sane prasida kanggen sarana malajah. Kawentenan Android majeng ring  sisia  SMA/SMK  utawi  ring samian  parikrama  yowana  pastika wenten kaluihan lan kakirangannyane. Kaluihan sane wenten  ring Android majeng  ring para  sisia  lan  para  jana  minakadi prasida  kanggen  sarana  malajah santukan wenten akeh aplikasi upami aplikasi  kamus  bahasa  bali , Bahasa  Bali  WiKi , PaTik Bali  miwah sane  lianan, sarana  niaga ,  sane kanggen madolan santukan mangkin akeh  wenten  toko  online  sane prasida  ngasilang,  kanggen  ngrereh informasi minakadi  ring google,
youtube miwah kaluihan sane lianan. Kakirangannyane, kawentenan Android nenten kawigunayang maksimal ring  para  yowana  krana wantah kanggen hiburan . Para yowana  seringan  nganggen Android druenyane anggen main game miwah sosial  media kemanten.Nika mawinan guru mangda madue strategi ri kala ngamargiang pamlajahan ngawigunayang teknologi ring panglimbak aab sakadi  mangkin  silih  sinunggilnyane ngawigunayang aplikasi sane prasida  ka download ring Google
Play  Store  Android inggih  punika aplikasi PaTik Bali.
Kawentenan aplikasi  PaTik Bali  kaptiang  prasida  nincapang kawagedan  nyurat  Pupuh  Durma maakasara  Bali  para  sisia.  Ring aplikasi PaTik Balikaunggahang papan  ketik  utawi  ketah  kabaos keybord sane madaging Aksara Bali.
Ri  kala  para  sisia  ngawedarang informasi majeng ring sawitra,
kulawarga miwah sane lianan kaptiang  mangda  ri  kala  nyurat informasi nganggen  papan  ketik Aksara  Bali  sane  wenten  ring
aplikasi PaTik Bali sapisanan mlajah nyurat  Pupuh  Durma  maakasara Bali.
Piranti  sane  becik  mangda kasarengin antuk model pembelajaran sane  anut. Model pembelajaran manut  Nana  Sudjana (2005:76), model pembelajaran
inggih punika tata cara sane kanggen guru ri tatkala ngawetenang interaksi guru  sareng sisia. Wenten makudang-kudang model pembelajaran sane ma orientasi saking sisia. Silih sinunggilnyane modelcooperative learning utawi pembelajaran kooperatif . Pembelajaran  kooperatif pinaka modelpembelajaran sane ketah  kaangen  ri  sajeroning proses pembelajaran sane kaptiang mangda prasida nincapang kaweruhan  utawi  pangresep  sisia. Model pembelajaran kooperatif kakepah  antuk  makudang-kudang tipe ,  silih  sinunggilnyane Think  Pair and Share ( TPS ). Model
pembelajarankooperatif  tipe  Think Pair  and  Share ( TPS )  pinaka  silih sinunggil model  pembelajaran sane pinih efektif anggen nincapang parikrama  pamlajahan  ring  kelas krana sisia polih kesempatan mabligbagan  sareng  sawitra  ri  kala muputang pikobet sane kapolihang.
Majalaran antuk pikobet sakadi ring ajeng panilik jagi ngawentenang solusi mangda  prasida  natasang pikobet  sane  sampun  katlatarang. Panilik  jagi  ngawigunayang model pembelajaran  kooperatif  tipe  Think Pair  and  Share ( TPS )  anggen nincapang kawagedan nyurat Pupuh Durma  antuk  Aplikasi  PaTik  Bali sisia  kelas  XI  BDPM  C  SMK  Negeri 1 Singaraja.
Bantang  pikobet  tetilikan:  (1) sapunapi  tata  cara  ngawigunayang model  pembelajaran  kooperatif  tipe TPS antuk aplikasi  PaTik Bali  ring palajahan  nyurat  Pupuh  Durma majeng  ring  sisia  XI  BDPM  C  SMK Negeri  1    Singaraja?,  (2)  sapunapi
kawagedan  sisia  XI  BDPM  C  SMK Negeri  1    Singaraja  sawusan ngawigunayang model pembelajaran kooperatif  tipe  TPS antuk aplikasi PaTik  Bali  ring  palajahan  nyurat Pupuh Durma ? , (3) sapunapi panampen  sisia  XI  BDPM  C  SMK Negeri 1 Singaraja indik kawentenan model  pembelajaran kooperatif  tipe  TPS ring  paplajahan nyurat Pupuh Durma? Tetujon  tetilikan:  (1)  mangda uning  lan  prasida  mahbahang  tata cara ngawigunayang model pembelajaran  kooperatif  tipe  TPS antuk aplikasi  PaTik Bali  ring palajahan  nyurat  Pupuh  Durma majeng  ring  sisia  XI  BDPM  C  SMK Negeri  1    Singaraja,  (2)  mangda uning lan prasida mahbahang kawagedan  sisia  XI  BDPM  C  SMK Negeri  1    Singaraja  sawusan ngawigunayang model pembelajaran kooperatif  tipe  TPS antuk aplikasi PaTik  Bali  ring  palajahan  nyurat Pupuh Durma , (3) mangda uning lan prasida  mahbahang panampen  sisia XI BDPM C SMK Negeri 1  Singaraja indik kawentenan model pembelajaran  kooperatif  tipe  TPS ring paplajahan nyurat Pupuh Durma. Kawigunan Pamucuk sane kapolihang: (1) pikolih tetilikan puniki kaptiang  mawiguna  ri  sajeroning panglimbak  widia  ( teori )  indik model pembelajaran  kooperatif  tipe  Think Pair  and  Share ( TPS ),  (2)  pikolih tetilikan  puniki  kaptiang  mawiguna ring  panglimbak  kaweruhan  widia paguron-guron  (Ilmu  Pendidikan), cutetnyane palajahan Basa Bali.
Kawigunan  Panglimbak  sane kapolihang:  (1)  majeng  ring  sisia,
pikolih saking tetilikan puniki kaptiang prasida ngwehin rasa tetulud    ( motivasi )  sisia  malajah nyurat  Pupuh  Durma,  (2)  majeng ring guru Bahasa Bali, pikolih saking tetilikan  puniki  kaptiang  prasida ngwantu  guru  Basa  Bali,  pamekas guru sane wenten ring SMK Negeri 1 Singaraja ngawigunayang model
pembelajaran  kooperatif  tipe  TPS , dadosnyane palajahan prasida ngamolihang  pikolih  sane  becik,  (3) majeng  ring  panilik  tiosan,  pikolih ring tetilikan puniki kaptiang mawiguna majeng ring panilik tiosan, anggen bahan pabinayan ( perbandingan ) ri kala nglaksanayang  tetilikan  sane  pateh, (4)  majeng  ring  panilik,  pikolih tetilikan  puniki,  kaanggen  dasar majeng ring panilik ri tatkala benjang pungkur ngajahin ring sekolah mangda nganggen model pembelajaran kooperatif sane anut. Sepat siku-siku sane kanggen: (1) model  pembelajaran  kooperatif tipe TPS (2) kasusatraan (3) tembang  (4)  suksman  nyurat  (5)
Aksara Bali  (6) PaTik Aksara Bali.
Model  pembelajaran inggih punika kerangka  konseptual sane nyihnayang indik prosedur sistematika/ runut mengorganisasikan pengalaman belajar anggen ngrereh tetujon
malajah  punika  manut  Kardi,  dkk (2003:9). Model TPS (Think Pair ang
Share) punika  silih  sinunggil tipe pamlajahan Kooperatif sane katincapang olih Fank Lyman saking Universitas  Maryland warsa  1985. Model  TPS punika  silih  sinunggil pamlajahan Kooperatif sane kawentenang anggen nyangkepi pola  interaksi sisia. TPS ngaptiang mangda  sisia  madue  rasa  saling ngwantu  ri  tatkala  makarya  ring sekaa alit (4-5 sisia) miwah kacutetang olih penghargaan koopertaif saking penghargaan individual (Ibrahim dkk: 2002:3). Kasusastraan kawangun saking ka-su-sastra-an, kruna lingganyane  sastra,  mawit  saking basa  Sanskerta  kaucap ҫastra . Kruna ҫastra mawit saking kruna ҫas sane  maartos  “kaweruhan”  miwah tra sane  maartos  “pranti  utawi sesukat”.  Sastra  maosang  piranti utawi  sesukat  kaweruhan  (pikolih karangan, paplajahan sane mautama). Dadosnyane
kasusastraan inggih punika kaweruhan  sane  becik  miwah  metu saking  pikayunan  para  pangawi sane  nganggen  aksara  Bali  miwah aksara latin pinaka piranti sasuratannyane (Antara, 2009:1). Tembang prasida kabaos wangun  puisi  Bali.  Puniki  santukan tembang  wantah  kekawian  sane kaiket antuk makudang-kudang uger-uger  tur  mawasana  paduan suara  rinengga  sane  ngwetuang wirama  sane  kaiket  antuk  guru dingdong (Gautama, 2007). Tembang kaepah dados pat minakadi sekar rare, sekar alit, sekar madya lan sekar agung. Silih sinunggil kawagedan sane  kaulati  sajeroning  paplajahan basa  Bali  inggih  punika  kawagedan nyurat.  Nyurat  sajeroning  basa  Bali nganggen kalih aksara inggih punika nganggen aksara Latin miwah aksara  Bali.  Teges  ipun,  para  sisia sane  uning  mlajahin  basa  Bali mangda  pamuputnyane  maderbe kawagedang  nyuratang  basa  Bali antuk  aksara  Latin  miwah  aksara Bali (Suwija, 2012:7).
Aksara  inggih  punika  silih sinunggil  cihna  pralambang  sakadi sane  kacingak  saking  silih  sinunggil basa  (Tinggen,  1993:1).  Teges aksara  Bali  inggih  punika  aksara,
wanda,  suara  miwah  pralambang suara sane madue kahanan kanggen  nyurat  basa  utawi  ceciren gegambaran  basa  Bali.  Sesuratan Bali madue paiketan sareng Pasang
Aksara  Bali  sane  akeh  kacingak miwah  kanggen  ri  kalaning  nyurat lontar,  wariga,  pipil  miwah  sane lianan.
Papan  ketik Aksara  Bali  utawi PaTik  Bali  inggih  punika keyboard sane  kanggen  nyurat  Aksara  Bali ring Android.  Papan  ketik Aksara Bali  puniki  prasida  kanggen  nyurat
Aksara  Bali  ring aplikasi minakadi Whatsapp, Line, Telegram, Facebook, Twitter, Instagram. Papan ketik Aksara  Bali  puniki  kakaryanin olih  Ida  Bagus  Ary  Indra  Iswara,
Putu  Praba  Santika,  I  Nyoman
Saputra Wahyu Wijaya saking STIKI
Indonesia.
KRAMANING TETILIK Tetilikan puniki ngangge tetilikan deskriptif kualitatif lan kuantitaif. Tetilikan deskriptif kualitatif nganggen data sane masifat non  verbal  (tertulis) lan tetilikan deskriptif kuantitatif nganggen  data  sane  masifat verbal (angka).  Ring  sajeroning  kramaning tetilik  prasida  kawedarang  indik,  1) palihan  tetilikan,  palihan  tetilikan sane  kaanggen  ring  tetilikan  puniki inggih  punika penelitian  tindakan kelas .  2)  jejering  lan  panandang tetilikan, sane dados jejering tetilikan inggih  punika  guru  basa  Bali  lan sisia  kelas  XI  BDPM  C  SMK  Negeri 1  Singaraja  lan  panandang  sane ngametuang  proses  tetilikan  inggih punika  pangajahan  antuk model pembelajaran  kooperatif  tipeTPS lan panandang sane ngametuang produk inggih  punika  Pupuh  Durma sane  kasurat  ring Aplikasi  PaTik Bali. 3)  panuntun tetilikan, penelitian tindakan  kelas Sanjaya  (2012:  64) inggih punika tetilikan sane kamargiang  utawi  kalaksanayang ring  sajeroning  kelas  lan  madaging pah-pahannyane Pah-pahan minakadi (a) pangrencana, (b) panglaksana, (c) pratiaksa lan tureksa,  (d)  mulat  wali.  4)  pidabdab mupulang data lan piranti,
sumangdane  prasida  ngamolihang cawisan  saking  bantang  pikobet sane  sampun  katlatarang  ring  arep,
pacang  kanggen  tiga  pidabdab mupulang data inggih punika pidabdab pratiaksa, tes, kuesioner/angket lan  pirantinyane
( instrumen )  mupulang  data  wenten tiga  inggih  punika  piranti  praktiasa, tes , kuesioner/angket .  5)  tata  cara tureksa  lan  sepat  sida,Data  pikolih peplajahan prasida kapolihang
saking tes tulis pinaka cihna pangresep sisia miwah data penampen  sisia  kapolihang  saking
kuesioner. Anggen nguningin sapunapi  ius model  pembelajaran kooperatif tipeTPS kamedalang hipotesis  awal  (H o) inggih  punika nenten  wenten  ius  sane  becik  lan signifikan ri sajeroning ngawigunayang model pembelajaran kooperatif tipe TPS anggen nincapang  kawagedan  sisia  nyurat Pupuh Durma.

## PIKOLIH LAN TETEPASAN
Ring  adyaya  puniki  pacang katelatarang  indik  pikolih  miwah tetepasan  ritatkala  nglaksanayang tetilikan  puniki.  Tetilikan  pailehan  I kalaksanayang  ring  rahina  Buda, tanggal  10  April  2019,  ring  jam plajahan  ke  3  (08.20 – 09.00 WITA) istirahat  20  menit    lan  kalanturang jam  palajahan  ke  4  (09.20 –  10.00 WITA).  Ring  patemon  puniki  guru nlatarang  indik Pupuh Durma. Sane kapertama guru nyinahang apersepsi indik  palajahan  nyurat Pupuh Durma salanturnyane nyinahang  KD  lan  tetujon  palajahan sane  pacang  kapanggihin  olih  sisia sawusan  nyarengin  palajahan.  Ri sampun  wusan  nyinahang  KD  lan tetujon, guru nyinahang pangrencana  saking  pirati Aplikasi PaTik Bali miwah model pembelajaran  kooperatif  tipe  TPS sane  pacang  kanggen.  Ngranjing ring  parikrama  inti  palajahan  guru nlatarang  indik materi  Pupuh  Durma kawantu sareng piranti LCD. Sawusan  nlatarang  materi  guru ngicen  galah  majeng  ring  sisia nginstal  Aplikasi PaTik  Bali  miwah makarya  sekaa  anggen  muputang tes sane  kapacang  kaicen  olih  guru inggih punika makarya Pupuh Durma  sane  kasurat  ring Aplikasi
PaTikBali. Sausan sisia makarya tes sane  kanikain  olih  guru,  sisia ngawentenang  presentasi  alit,  maka panguntat palajahan sisia  nyutetang materi  sane  sampun  kaplajahin. Sausan  palajahan  kamargiang  guru ngwedar angket/kuesioner marupa pupulan pitaken sane maduwe
paiketan  miwah  panampen,  sisia nguningayang  panampen  soang- soang  nganggen  tata  cara  nagingin tanda  centang (√)  sane  sampun kasayagayang.
Angket/kuesioner sane  kamargianganggen  nguningin panampen sisia indik ngawigunayang model pembelajaran kooperatif TPS . Mulat wali palaksana pamlajahan  siklus  I  inggih  punika tata titi sane kalaksanayang nganutin pangerencana sane sampun kakaryanin. Tes sane kalaksanayang inggih punika makarya Pupuh Durma sane kasurat ring Aplikasi PaTik  Bali  madaging  4 aspek sane  katureksain,  inggih punika:  kajangkepan  daging  Pupuh Durma,  padalingsa  sane  patut,  tata basa  sane  kanggen,  miwah  tata sasuratan Pupuh Durma ring Aplikasi PaTik  Bali.  Pikolih tes sisia nyurat  Pupuh  Durma  ring Aplikasi PaTik  Bali  kelas  XI  BDPM  C  SMK Negeri  1  Singaraja  ring  patemon  I antuk kategori sedeng , skor rerata sisia inggih punika 73,35. Sajeroning nilai punika, wenten 20 sisia ngamolihang  nilai kategori sedeng , 11  sisia  sane  prasida  ngamolihang kategori becik. Ring  panguntat pamlajahan  pailehan  I,  samian  sisia nagingin angket/kuesioner sane sampun  kawedar.  Pikolih  rerata panampen  sisia  ring  pailehan  I inggih  punika  31,51.24  sisia  sane ngicenin  panampen becik miwah  7 sisia sane ngicenin panampen kirang  becik . Nenten  wenten  sane ngicenin nenten becik .
Pailehan II kalaksanyang ring rahina  Buda,  tanggal  17  April  2019 galah  ke  3  (08.20 –  09.00  WITA) istirahat  20  menit    lan  kalanturang jam  palajahan  ke  4  (09.20 –  10.00 WITA).  Ring  pailehan  II  tata  titi palajahan  pateh  sakadi  pailehan  I inggih  punika  sane  kapertama  guru nyinahang apersepsi indik palajahan nyurat  Pupuh  Durma  salanturnyane nyinahang  KD  lan  tetujon  palajahan sane  pacang  kapanggihin  olih  sisia
Volume 6 Nomor 1, Tahun 2019
sawusan  nyarengin  palajahan.  Ri sampun  wusan  nyinahang  KD  lan tetujon, guru nyinahang pangrencana  saking  pirati Aplikasi PaTik Bali miwah model pembelajaran  kooperatif  tipe  TPS sane  pacang  kanggen.  Ngranjing ring  parikrama  inti  palajahan  guru nlatarang  indik materi  Pupuh  Durma kawantu sareng piranti LCD. Sawusan  nlatarang  materi  guru ngicen  galah  majeng  ring  sisia makarya  sekaa  anggen  muputang tes sane  kapacang  kaicen  olih  guru inggih punika makarya Pupuh Durma  sane  kasurat  ring Aplikasi PaTikBali. Sausan sisia makarya tes sane  kanikain  olih  guru,  sisia ngawentenang presentasi alit, Kawentenang paobahan akidik inggih  punika  ri  tatkala  presentasi mangda samian sisia prasida kaajeng,salanturnyane sisia nyutetang  materi  sane  sampun kaplajahin.Ring  panguntat  palajahan pailehan II sisia taler kaicen angket/kuesioner. Pikolih  rerata tes pailehan  II inggih punika 78,32. Ring sajeroning puniki wenten 26 sisia sane ngamolihang kategori becik miwah wenten  8  sisia  sane  ngamolihang kategori sedeng .  Nenten  wenten sane  ngamolihang kirang utawi jelek ring  sajeroning siklus II.  Pikolih rerata angket/kuesioner pailehan  II inggih  punika  33,58.  Sanian  sisia ngicen  panampen becik ,  nenten wenten sane ngicenin nenten becik . Pabinayan  pikolih  pailehan  I lan pailehan II sajeroning ngawigunayang Aplikasi PaTik  Bali anggen nincapang kawagedang nyurat Pupuh Durma model pembelajaran kooperatif tipe TPS. Pikolih  sisia  ring  pailehan  I prasida kapolihang nilai rerata 73,35% durung kabaosang mapikolih.  Kacingak  saking  pailehan II  prasida  kacingak  pikolih tes nyane maduwe nilai rerata 78,32%.
Langkung  saking  rerata  pailehan  I inggih  punika  4,97%.  Pabinayan
pikolih  panampen  sisia  pailehan  I miwah  pailehan  II  kacingak  saking persentase panampen sisia ngeninin indik  pamlajahan  sane  kamargiang. Ring siklus I  kacingak  wantah  24 (77,41%) sisia sane nampenin becik pisan  miwah  7  (22,58%)  diri  sane nampenin  kirang  becik. Persentase siklus II  inggih  punika  samian  sisia sane  akehnyane  34  (100%)  diri sampun nampenin becik.
Sajeroning  nguji hipotesis awal (H 0 ) kapolihang nilai t hitung 8,71. Harga t tabel ring taraf  signifikan 0,05 kapolihang  1,998.  Duaning nilai t hitung >  t tabel ngawinang  H 0 ditolak
utawi H a diterima . Prasida kacutetang wenten iussane becik lan signifikan ri sajeroning ngawigunayang Model Pembelajaran  Kooperatif  Tipe  TPS antuk Aplikasi PaTik  Bali  anggen nincapang  kawagedan  sisia  nyurat Pupuh Durma.

## PAMUPUT
Tata  titi  pamlajahan  nyurat  Pupuh Durma  antuk Aplikasi PaTik  Bali nganggen model pembelajaran
kooperatif  tipe  TPS punika  pastika nganutin  sareng  tata  titi  pamlajahan sajeroning  RPP.  Ring siklus I,  guru sampun  ngamargiang  pamlajahan manut  tata  titi  pamlajahan  sane sampun  kakaryanin.  Ring siklus II guru  malih  ngawigunayang model pembelajarankooperatiftipe TPS antuk  tata  titi  pamlajahan  sane sampun  kabecikan  miwah  kaobah
( modifikasi ) malarapan antuk refleksi
I. Ngawigunayang model pembelajaran kooperatif tipe TPS prasida  nincapang  kawagedan sisia  nyurat  Pupuh  Durma  antuk Aplikasi PaTik  Bali  sisia  kelas  XI BDPM  C  SMK  Negeri  1  Singaraja. Persentase panincapan rerata  antuk nilai tes saking data awal ring siklus I ngawentenang  panincapan  5,38% miwah siklus I ka siklus II ngwentenang  panincapan  4,97%. Panincapan nilai sisia saking siklus I ka siklus II  punika  sane  ngawinang
Volume 6 Nomor 1, Tahun 2019
wentennyane  paobahan  palaksana siklus II.  Akeh  sisia  sane  wenten panincapan  30  sisia  (88,23%),  sane polih  nilai  tetep  4    (11,74%)  sisia, nanging nilai punika sampun nyinahang  katuntasan  KKM  utawi sampun  kapanggihin  nilai  sane kaaptiang.  Ngawigunayang model pembelajaran kooperatif tipe TPS prasida  nglimbakang  panampen becik  saking  sisia  majeng  ring pamlajahan  nyurat  Pupuh  Durma antuk Aplikasi PaTik  Bali  sisia  kelas XI BDPM C SMK Negeri 1 Singaraja. Panampen  punika  prasida  kacingak saking rerata panampen sisia pailehan  I  inggih  punika  31,51
nincap  ring  pailehan  II  dados  35,58. Antuk  punika  panampen  sisia  indik ngawigunayang model pembelajaran kooperatif  tipe  TPS ring  pamlajahan nyurat  Pupuh  Durma  antuk Aplikasi PaTik  Bali  sampun  anut  sareng kriteria  ketuntasan inggih  punika 75% sisia ngicen panampen becik. Sajeroning  nguji  H 0, nilai t hitung sane  kapolihang  pinih  ageng  saking nilai t tabel, ngawinang H 0 ditolak utawi H a diterima .  Prasida  kacutetang wenten ius sane  becik  lan signifikan ri  sajeroning  ngawigunayang Model Pembelajaran  Kooperatif  Tipe  TPS antuk Aplikasi PaTik  Bali  anggen nincapang  kawagedan  sisia  nyurat Pupuh Durma. Manut panyutetan sane katelatarang  ring  ajeng,  prasida kauningayang piteket-piteket minakadi: (1) Majeng ring guru Basa Bali,  mangda  prasida  ngwentenang pamlajahan sane variatif sane
ngawinang sisia sayan seneng nyarengin pamlajahan. Model pembelejaran  kooperatif  tipe  TPS puniki  pastika  prasida  ngawinang panincapan nilai sisia miwah ngawinang sisia sayan seneng malajah.  Kawentenan  imba  ritatkala ngicenin  materi  sinalih  tunggil  tata cara  sane  ngawinang  sisia  dangan ngeresepang paplajahan, (2) Majeng ring  panilik  tiosan  kaptiang  prasida nglaksanayang tetilikan malih
ngeninin  indik model  pembelajaran kooperatif tipe TPS antuk kawagedan  sane  lianan,  punika prasida ngawinang pamlajahan ngeninin  indik model  pembelajaran
puniki  sayan variatif miwah  prasida malih  kadadosang  sinalih  tunggil pamlajahan sane ngwentenang inspirasi olih  sang  sane  ngawacen tetilikan yening ngamargiang tetilikan asoroh.

## KEPUSTAKAAN
Achmad,  Sri  Wintala.  2015. BukuInduk Mahir Bahasa dan Sastra Indonesia. Yogyakarta:Araska. Antara, I Gusti Putu. 2008. Kosabasa Bali. Singaraja:Universitas Pendidikan Ganesha. Gautama,  Wayan  Budha.  2006. Tata Sukerta  Bahasa  Bali. Denpasar: Cv.  Kayumasagung. ---------. 2007. Kasusastraan Bali. Surabaya: Paramita. Ibrahim,  dkk.  2002. Pembelajaran Kooperatif. Surabaya: University Press Unesa. Jutawan, Belly. 2017. Model Pelajahan Kooperatif Tipe Think  Pair  and  Share  (TPS) Kanggen Nincapang Kawagedan Ngresepang Daging Wacana Maaksara Bali Sisia  Kelas  X3  SMA  Negeri  1 Tejakula. Skripsi  (tidak  di terbitkan).  Jurusan  Pendidikan Bahasa Bali. Singaraja: UNDIKSHA. Kardi,  dkk.  2003. Pengantar  pada Pembelajaran dan Pengelolaan  Kelas. Surabaya: Uni Pers.
Scawab,  Klaus.  2016.  The  Fourth Industrial  Revolution:  what  it means, how to respond.
https://www.weforum.org/agen da/2016/01/the-fourth- industrial-revolution-what-it- means-and-how-to-respond/
Volume 6 Nomor 1, Tahun 2019
Kaambil  tanggal  13  Februari 2019. Sujana, Nana, Ibrahim. 1989. Penelitian dan Penilaian Pendidikan. Bandung:  Sinar Baru. Suwija, I Nyoman. 2012. Ngiring Nulis  Bali. Denpasar:Wineka Media. Tinggen, I Nengah. 1993. Celah- Celah Kunci Pasang Aksara Bali . Singaraja: Indra Jaya.